[{"text_idx": "#000004", "text": "Golfi lo\u0308o\u0308gima\u0308ngu Eesti meistrivo\u0303istlustel peeti laupa\u0308eval teine vo\u0303istluspa\u0308ev. Rae golfiva\u0308ljakul said ma\u0308ngijad taas nii vihma kui ka ko\u0303va tuult. Liidrikoha sa\u0308ilitas meestest Markus Varjun ja naistes ja\u0308i ainuliidriks Triin Marleen Ustal."}, {"text_idx": "#000005", "text": "Meeste klassi valitsevad Niitva\u0308lja Golfiklubi ma\u0308ngijad. Kogunisti u\u0308heksa ma\u0308ngijat esiku\u0308mnest on pa\u0308rit Niitva\u0308ljalt. Markus Varjun, kes reedel sai kirja rajarekordi ja Eesti meistrivo\u0303istluste u\u0308he pa\u0308eva rekordi, piirdus laupa\u0308eval 71 (-1) lo\u0308o\u0308giga, mis annab kahe pa\u0308eva kokkuvo\u0303ttes tulemuseks -9. Meistrivo\u0303istluste kolme pa\u0308eva rekord pa\u0308rineb eelmisest aastast (-12) ja on samuti Varjuni ka\u0308es."}, {"text_idx": "#000006", "text": "Sander Aadusaar, kes laupa\u0308eval ma\u0308ngis ka 71 lo\u0308o\u0308ki, ja\u0308a\u0308b liidrist maha viie lo\u0308o\u0308giga. Kolmandana stardib finaalkolmikus Kevin Christopher Jegers, kes laupa\u0308eval sai skoorkaardile 74 lo\u0308o\u0308ki ning kokku annab see -2 ja seitse lo\u0308o\u0308ki liidrikohast."}, {"text_idx": "#000007", "text": "Neljandaks to\u0303usis laupa\u0308eval parima tulemuse va\u0308lja ma\u0308nginud Marten Palm, kes paugutas 69 (-3) ning kahe pa\u0308eva kokkuvo\u0303ttes ta\u0308hendab see -1 ja vaid u\u0308he lo\u0308o\u0308giga kolmandast kohast maha ja\u0308a\u0308mist. Viiendaks langes Carl Hellat, kes lo\u0303i 78 lo\u0308o\u0308ki (kokku +3), seejuures eriti kehvasti la\u0308ksid rajad 8-9, mis to\u0303i kogunisti viis lisalo\u0308o\u0308ki."}, {"text_idx": "#000009", "text": "Naiste klassis ja\u0308i ainuliidriks pa\u0308rast kahte pa\u0308eva kohaliku klubi esindaja Triin Marleen Ustal. Rae Golfiklubi liikme ringid on olnud 76 ja 78. Teiseks langes Nicky Zoe Lautre, kes eilsele 76 lo\u0308o\u0308gile lisas 80."}, {"text_idx": "#000012", "text": "Varjun pu\u0308stitas Eesti meistrivo\u0303istluste avapa\u0308eval rajarekordi"}, {"text_idx": "#000013", "text": "Eesti hoiab golfi EM-il 13. kohta"}, {"text_idx": "#000015", "text": "Eestlased olid kodusel golfi EM-i avapa\u0308eval heas hoos"}, {"text_idx": "#000019", "text": "Eesti rannakoondis sai ku\u0308mnenda koha ma\u0308ngus viimasel minutil Tu\u0308rgist jagu"}, {"text_idx": "#000022", "text": "Maailma koondis loovutas Laveri turniiril eurooplastele u\u0308he mats\u030ci"}, {"text_idx": "#000023", "text": "Neli va\u0308ravat lubanud Juventus tundis sel hooajal esimest korda kaotusvalu"}, {"text_idx": "#000030", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000037", "text": "Lillemets lo\u0303petas Talence'is avapa\u0308eva tugevalt"}, {"text_idx": "#000042", "text": "Tattar to\u0303usis kettagolfi suurturniiril teiseks"}, {"text_idx": "#000046", "text": "Kiili: va\u0308lisma\u0308ngijate arv on balansis, Eesti meesteta liigat ei teeks"}]